[{"text_idx": "#000003", "text": "\u201cOhin enkontru ho Jenera\u0301l Andika Perkasa ne\u2019e, ami ko\u2019alia liu kona-ba treinamentu ne\u2019ebe\u0301 mak Indone\u0301zia sei fo\u0301 mai Timor-Leste, liliu iha a\u0301rea tolu hanesan Infanta\u0301ria, Nava\u0301l nomo\u0301s Ae\u0301reo nian, no Indone\u0301zia prontu kapasita rekursu umanu FALINTIL-FDTL iha akdemia Milita\u0301r, formasaun ba Ofisia\u0301l superior ninian, no nia hakarak na\u2019in-rua rua kada tinan\u201d, dehan Tenente Jenera\u0301l Falur Rate Laek."}, {"text_idx": "#000004", "text": "Ba futuru entre Forsas Armadas Timor-Leste ho Indone\u0301zia sei halo treinamentu konjuntu liliu iha a\u0301rea enjin\u0303a\u0301ria ninian, no sei haruka Forsas Armadas Indone\u0301zia mai Timor-Leste halo treinamnetu hamutuk ho FALINTIL-FDTL. (*)"}, {"text_idx": "#000006", "text": "\u201cParabe\u0301ns, tanba ohin loron espesia\u0301l ida ba ita hotu, tanba ohin 20 de Agostu loron FALINTL nian (selebra ba dala 45). Tanba ne\u2019e, ba imi joven sira ho esperitu nafatin estuda halo di\u2019ak, para fila karik bele ba serbi ita-nia rain\u201d, dehan Xanana hafoin selebra loron FALINTIL ba dala-47 iha Konseuladu Timor-Leste iha Bali-Indone\u0301zia, sa\u0301badu (20/08)."}, {"text_idx": "#000007", "text": "Ba selebrasaun loron FALINTIL dala-47 ida-ne'e konsidera indepense\u0301nsia Timor-Leste ohin loron sai ezemplu ba dame, tanba funu entre Timor-Leste ho Indone\u0301zia iha tinan 24 konsege rezolve ona, no nasaun rua kria amizade ba liuhusi kria prosesu rekosiliasaun hari\u2019i Comisaun Verdade Amijada (CVA- Timor-Leste no Indone\u0301zia) hodi sai ezemplu ba mundu."}, {"text_idx": "#000008", "text": "Tanba ne'e, agradesimentu ba Timoroan no funsiona\u0301riu pu\u0301bliku iha konsuladu Timor-Leste iha Indone\u0301zia no ba Estadu hothotu ne'ebe\u0301 selebra loron importante ida-ne'e."}, {"text_idx": "#000009", "text": "Husu ba estudante, joventude no povu Timor-Leste kontinua fo\u0301 onra ba eroi asu\u2019ain FALINTIL sira ne\u2019ebe\u0301 mate hodi fo\u0301 valo\u0301r ba prosesu indenende\u0301nsia Timor-Leste hakat ba oin liuhusi konsolida nafatin dame, ho fraternidade umana no tau aas interese nasiona\u0301l boot liu buat hothotu."}, {"text_idx": "#000010", "text": "\u201cKonsuladu imi iha ne\u2019e kria servisu kooperasaun di\u2019ak nafatin hametin paz no estabilidade entre Timor-Leste no Indonezia\u201d, hatete Xanana."}, {"text_idx": "#000011", "text": "Nune'e mo\u0301s atu estudante hotu no funsiona\u0301riu pu\u0301bliku hotu ne'ebe\u0301 estuda no servisu iha Indone\u0301zia, atu tau aas interese nasiona\u0301l liu interese hothotu hodi fo\u0301 kbi\u2019it no brani ba sira tanba nasaun ida-ne'e sei entrega ba Jerasaun sira atu lidera wainhira li\u0301der sira-nia matan la haree ona."}, {"text_idx": "#000014", "text": "Durante iha atividade vizita husi Xanana fo\u0301 mo\u0301s mensajen ne'ebe\u0301 sira rona direita kona-ba motivasaun atu iha esperitu servisu maka\u2019as liuta\u0301n kontribui ba dezenvolvimentu Timor-Leste."}, {"text_idx": "#000015", "text": "\u201cAmi agradese ho vizita Maun Boot Xanana nian to\u2019o mai fatin ne\u2019e hodi fo\u0301 mensajen no korajen ba ami hotu atu servisu di\u2019ak liuta\u0301n hodi hatutan li\u0301der sira-nia mehi hori nasaun ne\u2019e ba oin, tanba Estadu nia korespondensia iha ne\u2019e ami servisu hamutuk nafatin ho Governado\u0301r Bali no povu sira hodi kria kooperasaun di\u2019ak tebes\u201d, dehan nia."}, {"text_idx": "#000018", "text": "Pasie\u0301nte Li\u0301dia dos Santos ho idade 11, husi suku Lauhata, Postu Administrativu Bazartete, Munisi\u0301piu Likisa\u0301, no nia sofre moras kona-ba kankru tulan iha parte ain kuaze tinan-rua-resin ona."}, {"text_idx": "#000019", "text": "Ba apoiu ida-ne'e, aman husi Li\u0301dia dos Santos, Julia\u0303o dos Santos Gonc\u0327alves hatete, nia parte sente agradese ba apoiu husi Prezidente Repu\u0301blika, ho ekipa ne'ebe fasilita ona nia oan feto hodi ba halo tratamentu sau\u0301de iha Indone\u0301zia."}, {"text_idx": "#000020", "text": "\u201cHa\u2019u fo\u0301 obrigadu ba Xefe Estadu, tanba ajuda ha\u2019u, no durante ne\u2019e ha\u2019u mesak labele, husi Estadu halo dokumentu sira-ne\u2019e akompan\u0303a ha\u2019u-nia oan ohin atu aranka ba Indone\u0301zia,\u201d dehan Julia\u0303o dos Santos Gonc\u0327alves liuhusi komunikadu imprensa ne'ebe\u0301 , asesu husi Gabinete Prezidente Repu\u0301blika, segunda (22/08)."}, {"text_idx": "#000021", "text": "Kona-ba moras ne'ebe Li\u0301dia dos Santos enfrenta bainhira nia hahu\u0301 eskola iha Ensinu Ba\u0301zika Aipelu Munisi\u0301piu Likisa\u0301 nia komesa sente ona moras iha parte ain, maibe\u0301 nia sei kontinua ba eskola."}, {"text_idx": "#000023", "text": "\u201cLaiha, nia eskola quarta klasse, eskola iha SD-K Aipelu, durante nia eskola ne\u2019e mo\u0301s nia ain ne\u2019e sei moras hela seidauk bubu, atu ba trimestre segundu ne\u2019e mak akontese nia la ba tiha eskola\u201d, hatete nia."}, {"text_idx": "#000024", "text": "Tanba ne'e, apoiu ne'ebe\u0301 Xefe Estadu fo ba nia oan feto Li\u0301dia espera bele rekopera lalais hodi kontinua nia Estudu. (*)"}, {"text_idx": "#000027", "text": "Ba atividade levantamentu dadus te\u0301kniku ne\u2019e, hala\u2019o durante loron tolu, hahu\u0301 husi loron 17 to\u2019o loron 19 fulan-agostu tinan 2022, ho objetivu atu hatene de\u0301bitu bee iha bee matan ne'e, molok implementa projetu bee-moos, iha Postu Administrativu rua ne'e."}, {"text_idx": "#000032", "text": "Maibe\u0301 kona-ba motorista ne'e ko'alia kestaun konfiansa pesoa\u0301l husi deputada nian, tanba iha Parlamentu Nasiona\u0301l, mo\u0301s laiha deputadu ida mak ninia motorista ne'e nia loke konkursu pu\u0301bliku mak foin rekruta ne'e la'e, maibe\u0301 mioria deputadu sira mo\u0301s identifika no nomeia ninia motorista bazeia ba ninia ema ne'ebe nia konfia."}, {"text_idx": "#000034", "text": "Tanba ne'e informasaun ida kona-ba sirkuntansia motorista nian mo\u0301s aprezenta tiha ona ba Sekreta\u0301riu Jera\u0301l Parlamentu Nasiona\u0301l ho nia adjuntu iha loron 2 fulan-agostu bainhira halo plena\u0301ria Komisaun Permanente iha PN ho verbalmente."}, {"text_idx": "#000035", "text": "\u201cSira rua hatene ona asaun Administrativu saida mak ami bele foti iha ona koin\u0303esimentu husi sira rua\u201d, esplika nia. Iha periodu resesu ida-ne'e mo\u0301s atividade vise Prezidente PN nian mo\u0301s labarak, no mai Parlamentu mo\u0301s semana rua mak foin mai dala ida atu partisipa plena\u0301ria Komisaun Permanente."}, {"text_idx": "#000036", "text": "Nune'e iha periodu resesu ne'e kada deputadu ba fatin kontaktu eleitora\u0301l no reajustamentu, normalmente lori karreta privadu (Parlamentu Nasiona\u0301l) iha fatin Postu Administrativu ne'ebe\u0301 de'it, no nia la\u2019en mak hanesan motorista tempora\u0301riu."}, {"text_idx": "#000037", "text": "\u201cTanba se ha'u lori motorista mai mo\u0301s agora dadaun ne'e semana rua mak mai dala ida iha plena\u0301ria entaun ha'u dehan husik ba nia deskansa lai, 15 setembru mak nia hahu\u0301 servisu efetivu\u201d, haktuir nia."}, {"text_idx": "#000038", "text": "Entaun momentu ne'e iha atividade kontaktu eleitora\u0301l ida iha Laklubar ne'ebe\u0301 planeadu no ajendadu liu fulan ida liuona, tenke finaliza iha semana ida nia laran hahu 17 to'o dia 19 agostu."}, {"text_idx": "#000041", "text": "Purtantu evide\u0301nsia mak sira ba duni hasoru eleitoradu sira ho autoridade loka\u0301l sira-ne'ebe iha Laklubar, no ba mo\u0301s la\u0301 uza patrimo\u0301niu Estadu atu hetan previle\u0301jiu ba sira-nia an, ka uza patrimo\u0301niu Estadu atu buka lukru merak."}, {"text_idx": "#000042", "text": "Maske asume kargu pu\u0301bliku, maibe\u0301 nia mo\u0301s asume kargu dome\u0301stika hanesan inan tanba ne'e iha enside\u0301nsia ne'e mos la'o\u0301s vise PPN mesak maibe\u0301 ho nia oan rua iha laran hotu."}, {"text_idx": "#000043", "text": "\u201cHa'u la'o loron tolu, ha'u-nia oan sira sei idade menor, 15 anos mai kraik, ha'u la'o loron tolu-haat imposivel ha'u husik sira mesak iha uma, sira tenke la'o ho para bainhira sira viajen ho ha'u, ha'u-nia konsentrasaun atu ko'alia ho povu di'ak liuta\u0301n, duke sira iha uma, ha'u atrapaladu se mak haree ha'u nia oan sira-nia kabun, sira-nia roupa, sira-nia haris hatais buat sira-ne'e hotu\u201d, hatete nia."}, {"text_idx": "#000044", "text": "Maibe\u0301 felismente kestaun kona-ba motorista ne'e laiha deputadu ida mak nomeia motorista la'o\u0301s liuhusi rekrutamentu pu\u0301bliku maibe\u0301 sira bazeia ba konfiansa pesoa\u0301l."}, {"text_idx": "#000045", "text": "\u201cLa'o\u0301s konkursu pu\u0301bliku mak, ema ne'ebe\u0301 nia lahatene, mai lori nia karreta, tanba ami ezerse kargu pu\u0301bliku, ami la'o\u0301s profesiona\u0301l servisu iha Organizasaun Sosie\u0301dade Sivi\u0301l, ka Aje\u0301nsia Nasaun Unida ne'ebe\u0301 rekrutamentu ne'e bazeia ba profisaun la'e, ida-ne'e kargu poli\u0301tiku entaun nomeasaun ba motorista mo\u0301s tenke pesoa\u0301l de konfiansa\u201d, hatete nia. (*)"}, {"text_idx": "#000047", "text": "\u201cHa\u2019u sente kontente no haksolok tebes atu hasoru Primeiru Ministru ohin liliu iha ami-nia sorumutuk ne'ebe\u0301 foka liu ba vizita ne'ebe\u0301 sei hala'o iha futuru ne'ebe\u0301 Vise-Papa nia, Vise Primeiru Ministru, Papa Francisco, sei vizita Timor-Leste iha fulan-setembru hodi inaugura Embaixada foun Vatikanu ka Nunsiatura Apostolika nomo\u0301s atu vizita nasaun ne\u2019e\u201d, dehan nia ba\u0301 jornalista sira iha Rezide\u0301nsia PM Taur Matan Ruak, Farol, (22/08)"}, {"text_idx": "#000048", "text": "Alende ne\u2019e, mos atu reforsa importa\u0301nsia husi desizaun Parlamentu Nasiona\u0301l Estadu Timor nian atu asume dekorasaun kona-ba fraternidade umana nian iha Timor Leste ne\u2019ebe\u0301 Parlamentu Nasiona\u0301l asina ona."}, {"text_idx": "#000049", "text": "\u201cAman Santu asina ona ba dame mundia\u0301l ka dokumentu nasiona\u0301l sira. Desizaun isto\u0301riku ida husi Timor-Leste\u201d, dehan nia."}, {"text_idx": "#000050", "text": "Tanba Timor-Leste mak nasaun dahuluk no Parlamentu Nasiona\u0301l dahuluk iha mundu ne\u2019ebe\u0301 mak foti desizaun hodi halo irmaun no irman ida iha sidadaun Timor-Leste nia leet."}, {"text_idx": "#000051", "text": "\u201cNasaun dahuluk iha mundu, Parlamentu dahuluk iha mundu, mak foti desizaun ida-ne'ebe\u0301 halo ba irmaun-irman ida iha povu nia leet no sidadaun hotu nia leet. Ha\u2019u nu'udar kolaborado\u0301r dahuluk husi Papa ne'ebe\u0301 fo\u0301 atensaun ba importa\u0301nsia husi ida-ne'e no mo\u0301s atu vizita Timor, hasoru povu, selebra misa boot iha katedral, hasoru joven sira, labarik sira, ami sei vizita vizita ida-ne'ebe\u0301 furak husi apo\u0301stolu nia enkontru\u201d, afirma nia."}, {"text_idx": "#000053", "text": "Nune\u2019e, ko'alia liuta\u0301n kona-ba importa\u0301nsia husi Aman Santu ne'ebe\u0301 hili ona Dom Virgi\u0301lio nu'udar kadinal primeiru iha isto\u0301ria igreja Timor-Leste nian, sina\u0301l ida tan kona-ba Papa nia domin ba Timor-Leste."}, {"text_idx": "#000054", "text": "\u201cPrimeiru Ministru kontente hodi dehan katak nia rasik sei hasoru nia no nia kontente tebes, tanba ida-ne'e mo\u0301s bele sai hanesan preparasaun ba buat ne'ebe\u0301 ami espera katak iha futuru, dala barak apa\u0301 santu la vizita Timor\u201d, deklara nia. (*)"}, {"text_idx": "#000056", "text": "\u201cOhin mai hasoru Prezidente, ko'alia kona-ba investimentu iha rai laran ne'e, tanba ita presiza kria indu\u0301stria atu oinsa\u0301 mak fo\u0301 servisu ba ita-nia ema iha Timor laran\u201d, dehan Embaixado\u0301r Timor-Leste ba Brunei, Abel Guterres iha Pala\u0301siu Prezidensia\u0301l Bairo Pite, segunda (22/08)."}, {"text_idx": "#000057", "text": "Dadauk prosesu kordenasaun la'o hela, no enkontru ho Xefe Estadu ida-ne'e mo\u0301s hanesan liafuan ki'ik de'it ba fo\u0301 hatene hela ba Xefe Estadu no ida-ne'e sei la ko'alia barak."}, {"text_idx": "#000058", "text": "Kona-ba planu Investimentu ida-ne'e dahuluk mak loke fa\u0301brika, Turizmu, Otel no bainhira prosesu hotu la'o, mak ida-ne'e sei sai hanesan festeza ida ba joven sira atubele servisu."}, {"text_idx": "#000059", "text": "\u201cInvestimentu iha industria oioin hanesan halo fa\u0301brika, turizmu, Ote\u0301l para fo\u0301 servisu ba ema atu halo servisu iha Ote\u0301l, iha restaurante, iha fa\u0301brika para halo halo roupa. Indu\u0301stria sira-ne'ebe bele tau ema barak para servisu, ida-ne'e mak ita presiza\u201d, hatete nia."}, {"text_idx": "#000060", "text": "Kona-ba investimentu hamutuk hira, no bainhira mak bele ejiste, ida-ne'e presiza liuhusi prosesu naruk tanba investimentu ida se\u0301 hakarak ohin kedas hari'i ida-ne'e imposivel, tanba buat hothotu la\u2019o tuir prosesu. (*)"}, {"text_idx": "#000062", "text": "\u201cJadi nia prosesu ne'e foin faze Primeiru Interogato\u0301riu Judisia\u0301l la'o\u0301s julgamentu, ita-boot (jornalista) sira mo\u0301s kle'ur akompan\u0303a, Primeiru Interogato\u0301riu Judisia\u0301l\u201d,dehan nia iha Pala\u0301siu Governu, sa\u0301badu (20/08)."}, {"text_idx": "#000063", "text": "Tanba kona-ba kazu primeiru interogata\u0301riu Judisia\u0301l ne'e kompete\u0301nsia ekluzivu, Tribuna\u0301l, bainhira Suspeitu sira hetan detensaun durante 72 oras."}, {"text_idx": "#000066", "text": "Tanba primeiru Interogato\u0301riu ne'e seidauk iha testemun\u0303u, tanba ne'e mak seidauk julgamentu ba sidadaun na'in-sia (9) ne'e no iha finalidade atu aplika medida."}, {"text_idx": "#000071", "text": "\u201cMais atu hanoin de'it ida-ne'e tan saida mak 20 agostu mai fahe sasa\u0301n iha ne'e, fahe sasa\u0301n ne'e ami hanoin ne'e la to'o, mais mai ita hanoin hamutuk para siknifikadu ida-ne'e fahe sasan ninian\u201d, dehan Bigadeiru Jeneral F-FDTL, Ame\u0301rico Ximenes 'Sabika Bessi Kulit' hafoin partisipa atividade distribuisaun haha\u0301n ba komunidade nia oan iha Prizaun Bekora, sa\u0301badu (20/08)."}, {"text_idx": "#000072", "text": "Dadauk F-FDTL mai hamutuk ho komunidade sira atu selebra loron FALINTIL nian 20 agostu 1975 ba dala 47 tanba loron ida-ne'e duni mak funda FALINTIL hodi komesa halo funu iha Dili laran depois mai fali iha 7 desembru 1975 ne'e komesa mosu invazaun Indone\u0301zia iha Timor-Leste."}, {"text_idx": "#000073", "text": "Tanba hahu\u0301 iha 1975, mosu golpe husi parte balun maibe\u0301 parte seluk kontra ikus mais timoroan ho timoroan iha Diili laran oho malu no mate barak."}, {"text_idx": "#000074", "text": "Nune'e F-FDTL ida-ne'e hanesan kontinuasaun husi Forsa Armada Libertasaun Nasional Timor-Leste (FALINTIL) nian mai iha ne'e la'o\u0301s de'it atu fahe haha\u0301n maibe\u0301 mo\u0301s atu hamutuk ho komunidade sira hodi hanoin hikas eroi sira-ne'ebe mate ona."}, {"text_idx": "#000076", "text": "Ba prezensa F-FDTL nian iha komunidade sira-nia let liliu ba ki'ikoan sira tanba sira mak jerasaun kontinuado\u0301r ba futuru Timor nian, no balun aban bainrua bele Prezide\u0301nte Repu\u0301blika, sai Ministru, nomo\u0301s Forsa ho Poli\u0301sia."}, {"text_idx": "#000078", "text": "Purtantu ba atividade distribuisaun haha\u0301n husi F-FDTL iha Prizaun Bekora ne'e hetan apoiu ma\u0301simu husi guarda no prizioneiru sira iha Prizaun Bekora."}, {"text_idx": "#000080", "text": "\u201cF-FDTL fahe haha\u0301n ne'e atu relembra filafali FALINTIL nia luta iha tempu uluk nian, momentu ne'eba populasaun fo\u0301 ha\u0301n FALINTIL, entaun agora ami mak fo\u0301 ha\u0301n fali populasaun no komunidade sira iha Jardin Largo Lesidere nian\u201d, dehan Brigadeiru Jenera\u0301l Maunana."}, {"text_idx": "#000081", "text": "Tanba ne\u2019e, bolu labarik no komunidade iha Jardin Largo hotu hola ha\u0301n la'o\u0301s atu bosu nian, maibe\u0301 fo\u0301 hanoin katak FALINTIL sei hamutuk ho komunidade."}, {"text_idx": "#000085", "text": "\u201cRelijiaun no mundu iha ne\u2019ebe\u0301 de\u2019it, misaun forsa armada nian loloos mak defende konstituisaun rai ne\u2019e ninian, defende ba instituisaun demokra\u0301tiku tuir konstituisaun, tuir o\u0301rgaun eleitu, la tuir partidu poli\u0301tiku no la tuir ema individua\u0301l, dehan Horta liuhusi nia diskursu iha a\u0301mbitu selebrasaun aniversa\u0301riu Forsa Armada Libertasaun Nasiona\u0301l (FALINTIL) ba da-47 iha Pala\u0301siu Governu, sa\u0301badu (20/08)."}, {"text_idx": "#000086", "text": "Tanba kada F-FDTL, konstituisaun hatudu dalan ba sira, atu la'o tuir juramentu ne\u2019ebe\u0301 halo ba bandeira no konstituisaun katak hametin dame no servi\u0301 povu."}, {"text_idx": "#000087", "text": "Iha pape\u0301l ne'ebe\u0301 F-FDTL kaer metin, mak tempu pa\u0301s no tempu ne'ebe\u0301 funu, maibe\u0301 ba ema no sivi\u0301l ka milita\u0301r tenke iha komportamentu, tau iha sira-nia ulun no kakutak ho fuan, karik iha liafuan no sentimentu ruma, ida-ne\u2019e sira iha forsa atu kontribui hametin dame iha rai ida-ne'e."}, {"text_idx": "#000088", "text": "Iha aniversa\u0301riu FALINTIL ba dala-47 ida-ne'e mo\u0301s halo daudaun ona misaun simples balun hodi apoiu Governu no povu, liliu iha atividade si\u0301vika mak hanesan Unidade Enjen\u0303aria no unidade Me\u0301dika."}, {"text_idx": "#000089", "text": "Maibe\u0301 ba apoiu hirak ne'e, tuir posibilidade no kondisaun ekono\u0301miku Timor-Leste nian no kondisaun ne\u2019ebe\u0301 tuir programa Ministe\u0301riu Defeza no F-FDTL."}, {"text_idx": "#000090", "text": "Iha tinan 2000 kuandu ba Munisi\u0301piu Aileu, Kay Rala Xanana Gusma\u0303o ses-an husi komandu FALINTIL, no iha momentu ne'eba\u0301 premiu Nobel da pas entrega duni medalla Nobel da Pa\u0301s ba Xanana atu lori povu nia naran, iha Oslo, tinan 1996."}]